OpenLLM-France/wikimedia huggingface dataset:
# Callirhoe (cràter)

Callirhoe és un cràter d'impacte en el planeta Venus de 33,8 km de diàmetre. Porta el nom de Cal·lírroe de Sició (fl. 600 aC), pintora i escultora grega, i el seu nom va ser aprovat per la Unió Astronòmica Internacional el 1991.

## Referències

* ↑ «Callirhoe». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Cal·lírroe, satèl·lit de Júpiter.
* Llista de cràters de Venus
# Bat

«Bat» té aquests significats:
* Esport:
** bat de beisbol
** bat de criquet
* Informàtica:
** Autoexec.bat, arxiu usat en MS-DOS i en sistemes operatius basats en MS-DOS com ara Windows 3.x, Windows 95 i Windows 98
** Bat o Batch, arxiu de processament per lots.
* Mitologia egípcia¨:
** Bat és la deessa de la fertilitat i les vaques. Estava fortament associada amb Hathor i Nephthys.
* Miscel·lània:
** Bat mitsvà, celebració jueva
** Bat Yam, ciutat d'Israel a la costa mediterrània just al sud de Tel-Aviv.
** Bat Ye'or, pseudònim de l'escriptora jueva Giselle Littman.
** Bat Motor Manufacturing Co., fabricant de motocicletes anglès
** The Bat, pel·lícula muda estatunidenca dirigida per Roland West el 1926.
** Zazpiak Bat, èuscar lema per referir-se a la unitat dels set territoris.
# Clinton (Indiana)

Clinton és una població dels Estats Units a l'estat d'Indiana. Segons el cens del 2000 tenia 5.126 habitants.

## Demografia

Segons el cens del 2000, Clinton tenia 5.126 habitants, 2.124 habitatges, i 1.319 famílies. La densitat de població era de 883,6 habitants per km².
Dels 2.124 habitatges en un 28,9% hi vivien nens de menys de 18 anys, en un 46% hi vivien parelles casades, en un 12,7% dones solteres, i en un 37,9% no eren unitats familiars. En el 33,9% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,9% tenia menys de 18 anys, un 8,6% entre 18 i 24, un 26,3% entre 25 i 44, un 21% de 45 a 60 i un 21,2% 65 anys o més.
L'edat mediana era de 38 anys. Per cada 100 dones de 18 o més anys hi havia 77,1 homes.
La renda mediana per habitatge era de 29.330$ i la renda mediana per família de 36.692$. Els homes tenien una renda mediana de 28.294$ mentre que les dones 22.927$. La renda per capita de la població era de 14.601$. Entorn del 7,4% de les famílies i el 12,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Clinton». American Fact Finder. Oficina del Cens dels Estats Units, 12-01-2010.
# Teutis

Teutis (en grec antic Τεῦθις, «Teûthis») era una antiga ciutat al centre d'Arcàdia.
Pausànias diu que juntament amb Metídrion i altres ciutats pertanyia a la confederació o territori (συντέλεια) d'Orcomen, i els seus habitants van ser traslladats a Megalòpolis quan es va fundar aquesta ciutat l'any 370 aC. Afegeix que en el seu temps era un poblet, però que havia estat una ciutat molt important, i que a l'expedició dels aqueus a la guerra de Troia hi havien anat amb un contingent de tropes manades per un cap anomenat Teutis o Ornit. Aquest cap, segons la tradició, s'havia enemistat amb Agamèmnon quan aquest era a l'Àulida, i s'havia retirat amb el seu exèrcit després d'haver ferit a Atena en una cuixa. Llavors el poble de Teutis va patir una intensa sequera i va deixar de donar fruit, fins que van oferir una imatge de la deessa amb una bena a la cama, que Pausànias encara va veure. També diu que a la ciutat hi havia temples dedicats a Afrodita i a Àrtemis.

## Referències

* ↑ Smith, William (ed.). «Teuthis». Dictionary of Greek and Roman Geography (1854). [Consulta: 15 desembre 2020].
* ↑ Pausànias. Descripció de Grècia, VIII, 27.4; 28.4-6.
# Stepano-Ràzinskaia

Stepano-Ràzinskaia (en rus: Степано-Разинская) és un poble (una stanitsa) de l'óblast de Volgograd, a Rússia, segons el cens del 2002 tenia 170 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Sòpolis

Sòpolis és el nom dels següents personatges:
* Sòpolis (militar), militar macedoni
* Sòpolis (pintor), pintor grec
* Sòpolis (metge), metge grec
# L'última casa a l'esquerra

L'última casa a l'esquerra (títol original en anglès: Last house on the left (2009)) és una pel·lícula de terror gore i thriller del 2009 dirigida per Dennis Iliadis. Fou doblada al català. És un remake de la pel·lícula L'última casa de l'esquerra (1972).

## Referències

* 1 2 «La última casa a la izquierda». Filmaffinity. [Consulta: 20 juliol 2015].
* ↑ «L'última casa a l'esquerra». ésAdir. [Consulta: 20 juliol 2015].
# Bradypodion gutturale

Bradypodion gutturale és una espècie de camaleó del gènere Bradypodion. Es troba a la vegetació arbustiva seca de Fynbos i Renosterveld, al centre de la província del Cap Occidental, a Sud-àfrica.
És un camaleó nan de mida mitjana, amb una estructura relativament robusta i una llarga cua prensil, que pot arribar als 15 cm de llargada. Generalment és de color gris oliva, però s'han trobat individus que varien.
Aquesta espècie es troba al Petit Karoo i les serralades circumdants, dins del Cap Occidental, a Sud-àfrica. Es registra tan a l'oest com a la frontera de les muntanyes Cederberg, i tan a l'est com a Uniondale. Al sud es troba prop de la costa a la zona de Robertson i a la plana d'Agulhas.
Prefereix la vegetació fynbos, a diferència d'algunes altres espècies de camaleons nans que habiten als boscos. Està particularment adaptat als fynbos secs, renosterveld i fins i tot es troba a les zones de transició cap a l'àrida i la vegetació suculenta del Karoo. Les proves de l'ADN suggereixen que Bradypodion gutturale podria haver divergit dels habitants dels boscos fa diversos milions d'anys, coincidint amb el retrocés dels boscos i la propagació de fynbos secs.

## Fonts

* Tolley K. and Burger M. 2007. Chameleons of Southern Africa. Struik, Ciutat del Cap
* Tolley, K.A. et al. 2006. Biogeographic patterns and phylogeography of dwarf chameleons (Bradypodion) in an African biodiversity hotspot. Molecular Ecology 15:781-793.
* The Dwarf Chameleon Project at Wildcliff Nature Reserve

## Enllaços externs

* Cerca de distribució de Bradypodion gutturale
# Pretty Prairie

Pretty Prairie és una població dels Estats Units a l'estat de Kansas. Segons el cens del 2000 tenia 615 habitants.

## Demografia

Segons el cens del 2000, Pretty Prairie tenia 615 habitants, 261 habitatges, i 184 famílies. La densitat de població era de 465,6 habitants/km².
Dels 261 habitatges en un 31% hi vivien nens de menys de 18 anys, en un 61,3% hi vivien parelles casades, en un 7,7% dones solteres, i en un 29,5% no eren unitats familiars. En el 27,6% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,86.
Per edats la població es repartia de la següent manera: un 26,2% tenia menys de 18 anys, un 5,5% entre 18 i 24, un 26,7% entre 25 i 44, un 17,4% de 45 a 60 i un 24,2% 65 anys o més.
L'edat mediana era de 41 anys. Per cada 100 dones de 18 o més anys hi havia 94,8 homes.
La renda mediana per habitatge era de 32.857 $ i la renda mediana per família de 40.000 $. Els homes tenien una renda mediana de 30.536 $ mentre que les dones 18.125 $. La renda per capita de la població era de 18.944 $. Entorn del 4,1% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pretty Prairie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Pretty Prairie». American Fact Finder. Oficina del Cens dels Estats Units, 12-01-2010.
# Clinton (Massachusetts)

Clinton és una població dels Estats Units a l'estat de Massachusetts. Segons el cens del 2000 tenia 13.435 habitants.

## Demografia

Segons el cens del 2000, Clinton tenia 13.435 habitants, 5.597 habitatges, i 3.397 famílies. La densitat de població era de 910 habitants per km².
Dels 5.597 habitatges en un 28,1% hi vivien nens de menys de 18 anys, en un 43,7% hi vivien parelles casades, en un 12,7% dones solteres, i en un 39,3% no eren unitats familiars. En el 33,1% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,06.
Per edats la població es repartia de la següent manera: un 23% tenia menys de 18 anys, un 7,8% entre 18 i 24, un 32,9% entre 25 i 44, un 21,3% de 45 a 60 i un 15% 65 anys o més.
L'edat mediana era de 37 anys. Per cada 100 dones de 18 o més anys hi havia 89,6 homes.
La renda mediana per habitatge era de 44.740 $ i la renda mediana per família de 53.308$. Els homes tenien una renda mediana de 37.263 $ mentre que les dones 30.035$. La renda per capita de la població era de 22.764$. Entorn del 4,9% de les famílies i el 7,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Clinton». American Fact Finder. Oficina del Cens dels Estats Units, 12-01-2010.
# The Otolith Group

The Otolith Group és un col·lectiu artístic format a Londres per Anjalika Sagar i Kodwo Eshun el 2002. El nom deriva d'una estructura que es troba de les màcules vestibulars del sàcul (màcula del sàcul) i de l'utricle (màcula de l'utricle). Els otòlits estan situats en el laberint (orella interna) i estableixen el sentit de la gravetat i l'orientació.
El treball del grup es relaciona amb els materials d'arxiu, amb el futur i amb les històries sorgides arran de la transnacionalitat. Els projectes del grup inclouen la producció de cinema i curació d'exposicions com a part d'una pràctica integrada amb l'objectiu destinat a "construir una nova cultura del cinema. El grup va ser nominat per al Premi Turner el 2010 pel seu projecte A Long Time Between Suns.

## La forma del pensament

Entre el 4 de febrer i el 29 de maig de 2011 es va celebrar l'exposició The Otolith Group. La forma del pensament, al MACBA de Barcelona i coproduïda amb el MAXXI- Museo Nazionale delle arti del XXI secolo, de Roma. L'exposició tenia l'objectiu de familiaritzar l'espectador amb la manera d'entendre el cinema com un procés de creació d'imatges relacionades amb el so.
El títol de l'exposició és un manlleu de l'obra Thought Forms, un llibre d'Annie Wood Besant i Charles W. Leadbeater publicat el 1901.

## Obres destacades

* 2003 - Timeline
* 2006 - Communists like us
* 2003- 2009 - The Otolith Trilogy

## Referències

* ↑ «The Otolith Group. La forma del pensament Fitxa de l'exposició al web del MACBA». Arxivat de l'original el 2011-05-15. [Consulta: 15 agost 2011].
* ↑ The Otolith Group http://www.icp.org/site/c.dnJGKJNsFqG/b.2041611/k.AD96/The_Otolith_Group.htm Arxivat 2007-10-22 a Wayback Machine.
* ↑ The Otolith Group The Ghosts Of Songs: The Film Art Of The Black Audio Film Collective ISBN 978-1-84631-014-0
* ↑ Tate Channel: Turner Prize 2010: The Otolith Group http://channel.tate.org.uk/media/644386838001
* ↑ Turner Prize 2010 shortlist announced http://www.tate.org.uk/about/pressoffice/pressreleases/2010/21870.htm Arxivat 2011-08-29 a Wayback Machine.

## Enllaços externs

* Web oficial
# Silicícola

Silicícola o calcífuga és el terme amb què es coneixen les espècies de plantes que normalment es desenvolupen en sòls silícics (àcids). S'oposa al terme calcícola (de sòls bàsics). Exemples d'espècies silicícoles: l'alzina surera o el bruc boal.
Una planta calcífuga no tolera l'alcalinitat dels sòls. Calcífug deriva del llatí 'fugir del calcari'. Un prototipus de plantes silicícoles és el gènere Erica (els brucs) tot i que, per excepció, el xipell (Erica multiflora) és estrictament calcícola.
No és la presència dels ions carbonat o hidròxid per se el que les plantes silicícoles no toleren, sinó el fet que en condicions alcalines el ferro està menys disponible, en ser menys menys soluble. Per això les silicícoles que creixen en sòls alcalins desenvolupen la clorosi fèrrica en els brots nous.
Per cultivar plantes silicícoles sobre un substrat aquest ha de ser de reacció àcida, com per exemple, el fet de la torba de Sphagnum.

## Referències

* ↑ Shorter Oxford English dictionary, 6th ed.. United Kingdom: Oxford University Press, 2007, p. 3804. ISBN 0199206872.
# Sòpater d'Apamea el Jove

Sòpater d'Apamea el Jove (en llatí Sopater, en grec Σώπατρος) fou un sofista grec nadiu d'Apamea o potser d'Alexandria que va viure dos-cents anys més tard que Sòpater d'Apamea el Vell.
L'enciclopèdia romana d'Orient Suides diu que va escriure nombrosos epítoms d'obres diverses i també podria ser l'autor dels Extractes històrics (ἐκλογὴν τῶν ἱστοριῶν) que altres atribueixen al vell. Foci va conservar un extracte d'aquesta ἐκλογὴ, del que es dedueix que l'obra contenia una gran varietat de fets i de personatges, recollits de molts autors antics.
Altres obres retòriques o gramàtiques sota el nom de Sòpater són:
* διαιρέσεις ζητημάτων, una classificació i anàlisi de temes retòrics.
* Un comentari a la part περὶ τῶν στάσεων, de l'obra Τέχνη ῥητορικὴ (Techné Retoriké) del retòric Hermògenes de Tars.

## Referències

* ↑ 3.Sopater the younger a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 864
# La Gargallosa (Abella de la Conca)

La Gargallosa és un indret i partida del terme municipal d'Abella de la Conca, a la comarca del Pallars Jussà.
Està situat al nord-est d'Abella de la Conca, en el costat de llevant de la vall del barranc de la Vall i a la dreta del riu d'Abella. Es troba al vessant nord-occidental del Bony de Calama, i constitueix la riba dreta de la llau de la Gargallosa. És al sud-est de les Passades, a ponent del Coll d'Allí, al sud-est dels Feixancs i al nord-est de l'Obagueta del Roser.

## Etimologia

Indica Joan Coromines que Gargallosa és una forma derivada del nom de l'arbre de la gargalla, de l'ordre de les coníferes.

## Referències

* ↑ Coromines, 1994.

## Bibliografia

* COROMINES, Joan. "La Bedoga d'Adons i altres col·lectius". Dins Onomasticon Cataloniae. Els noms de lloc i noms de persona de totes les terres de parla catalana. II A-BE. Barcelona: Curial Edicions Catalanaes i Caixa d'Estalvis i de Pensions de Barcelona "La Caixa", 1994. ISBN 84-7256-889-X.

## Enllaços externs

* La Gargallosa en el seu entorn, a l'Institut Cartogràfic de Catalunya
# Banu l-Daya

Els Banu d-Daya foren una dinastia d'emirs que va governar Xaizar del 1157 al 1236.
L'agost del 1157 Xaizar fou destruïda per un terratrèmol que va matar a la major part dels dirigents del clan dels Banu Múnqidh reunits en un banquet en un edifici que es van enfonsar. L'emir Taj-ad-Dawla Muhàmmad va morir amb tota la seva família, de la qual només se'n va salvar la seva esposa. Per impedir la conquesta de Xaizar pels croats, el zengita Nur-ad-Din va córrer a Xaizar i en va agafar la possessió, la va restaurar i la va cedir al seu germà de llet Majd-ad-Din ibn ad-Daya.
La nissaga va governar Xaizar fins al 1232/1233, quan va ser deposada pel príncep aiúbida d'Alep al-Aziz ibn adh-Dhàhir (1216-1236).

## Bibliografia

* Enciclopèdia de l'Islam, VII, pàg. 579
# Prepublicació

Una prepublicació (preprint en anglès) és, en l'àmbit de la publicació acadèmica, una versió d'un document acadèmic o article científic previ a la revisió i publicació formals en una revista acadèmica o científica després de passar per una avaluació d'experts. La preimpressió pot estar disponible, sovint com a versió no tipogràfica disponible de franc, abans i/o després que es publiqui un article en una revista.

## Vegeu també

* ArXiv (un dels primers i més popular repositori de prepublicacions)

## Referències

* ↑ «Els "Preprints" i el llarg i complicat camí cap a l'accés obert», 25-10-2019. [Consulta: 21 novembre 2020].
# Cles

Cles és un municipi italià, dins de la província de Trento. L'any 2007 tenia 6.789 habitants. Limita amb els municipis de Cagnò, Caldes, Cavizzana, Cis, Croviana, Dimaro, Livo, Malè, Monclassico, Revò, Sanzeno, Tassullo, Terzolas i Tuenno.

## Administració

Llista d'alcaldes :
| Període | Identitat | Partit |
| 2005- | Giorgio Osele | Llista cívica |
# Tit Manli Torquat

Tit Manli Torquat és el nom dels següents personatges:
* Tit Manli Imperiós Torquat, quatre vegades dictador, cònsol el 347 aC, 344 aC i 340 aC
* Tit Manli Torquat (cònsol 299 aC), cònsol el 299 aC
* Tit Manli Torquat (cònsol 235 i 224 aC), cònsol el 235 aC i 224 aC
* Tit Manli Torquat (cònsol 165 aC), cònsol el 165 aC
* Tit Manli Torquat (qüestor), àugur i qüestor el 43 aC
# Soiuz TMA-2

Soiuz TMA-2 (en rus: Союз ТМА-2, Unió TMA-1) va ser una missió del programa Soiuz a l'estació espacial internacional (ISS). El seu llançament es va portar a terme el 26 d'abril de 2003 (2003-04-26) a bord d'un coet Soiuz-FG des del cosmòdrom de Baikonur, Kazakhstan.

## Tripulació

| Posició | Al enlairar-se | Al aterrar |
| Comandant | Iuri Malentxenko, | Iuri Malentxenko, |
| Enginyer de vol | Ed Lu, | Ed Lu, |
| Enginyer de vol | | Pedro Duque, |

### Tripulació de reserva

| Posició | Reserva |
| Comandant | Aleksander Kaleri, |
| Enginyer de vol | Michael Foale, |

## Enllaços externs

* http://www.nasa.gov/mission_pages/station/expeditions/expedition21/exp21_land.html Arxivat 2013-11-12 a Wayback Machine.
# Karpenisi

Karpenisi (grec: Καρπενήσι - Karpenísi, antiga Karpénesion, turc Kerbenesh, també apareix com Carpenitze o Carpenitza) és una ciutat d'Eòlia a la Grècia central, prefectura d'Evritania de la que és capital. És una zona muntanyosa amb granges a la part de les valls; és una regió preferentment agrícola. La ciutat es troba a la vall del riu Karpenisiotis (Καρπενησιώτης) afluent de l'Achelous i del Megdova, al sud del mont Tymfristos (2.315 metres). La població el 2001 era de 9.390 habitants (el 1981 de 15.230 i el 1991 de 8.185).

## Districtes municipals

* Hàgia Vlakherna
** Ampelia
** Vamvakies
* Hàgios Andreas
* Hàgios Nikólaos
** Lefka
* Fidakia
* Kalesmeno
** Ano Kalesmeno
** Armoniada
** Monastiraki
* Klafsion
* Koryschades
** Mesampelia
* Myriki
* Papparousi
** Dytiko Papparousi
* Pavlopoulo
** Pappadia
* Sella
** Milea
* Stefani
* Stenoma
* Voutyro
* Fidakia

### Subdivisions

* Gorianades, 122 habitants
* Itia, 22 habitants
* Kallithea, 23 habitants
* Velouchi, 16 habitants

## Història

Fou ocupada pels otomans sota Baiazet I, durant la campanya en què foren també ocupades Salona, Domakia i nova Patres (1394). Apareix per primer cop en una font otomana amb el nom de K.rab.n.sh sent segurament part del sandjak de Tirkhala; després va esdevenir un kada del sandjak d'Aynabakhti (Naupacte). El 21 d'agost de 1823 fou teatre de la victòria del cap suliota grec Markos Botzaris sobre els otomans.

## Agermanaments

* Asheville, EUA

## Personatges

* Zacharias Papantoniou (1877-1940) escriptor

## Enllaços externs

* GTP pàgina de viatges
* Karpenisi, guia turística
# TVM (equip ciclista)

El TVM és un antic equip ciclista neerlandès que va córrer entre el 1988 i el 2000. El 1998 l'equip es va veure involucrat en un cas de dopatge al Tour de França. Dos anys després l'equip va desaparèixer, després d'un darrer any sense el patrocinador TVM.

## Principals victòries
### Clàssiques

* París-Tours: 1988 (Peter Pieters) i 1991 (Johan Capiot)
* Circuit Het Volk: 1990 i 1992 (Johan Capiot), 1997 i 1998 (Peter Van Petegem)
* Tour de Flandes: 1999 (Peter Van Petegem)
* Gant-Wevelgem: 2000 (Geert Van Bondt)
* Gran Premi E3: 2000 (Sergei Ivanov)

### Grans Voltes

| Tour de França: 11 participacions (1989, 1990, 1991, 1992, 1993, 1994, 1995, 1996, 1997, 1998, 2000) 10 victòries d'etapa : 2 el 1991: Dimitri Konyshev (2) 1 el 1992: Rob Harmeling 1 el 1993: Jesper Skibby 1 el 1994: Bo Hamburger 1 el 1995: Jeroen Blijlevens 2 el 1996: Jeroen Blijlevens, Bart Voskamp 1 el 1997: Jeroen Blijlevens 1 el 1998: Jeroen Blijlevens | Giro d'Itàlia 8 participacions (1989, 1990, 1991, 1995, 1996, 1998, 1999, 2000) 6 victòries d'etapa: 2 el 1989: Phil Anderson, Jesper Skibby 1 el 1990: Phil Anderson 1 el 1998: Laurent Roux 2 el 1999: Jeroen Blijlevens (2) 1 classificació secudària: 1 victòria a l'intergiro: Phil Anderson (1990) | Volta a Espanya 10 participacions(1991, 1992, 1993, 1994, 1995, 1996, 1997, 1998, 1999, 2000) 14 victoires d'étapes : 2 el 1991: Jesper Skibby (2) 1 el 1993: Dag Otto Lauritzen 1 el 1994: Bart Voskamp 2 el 1995: Jesper Skibby, Jeroen Blijlevens 1 el 1996: Jeroen Blijlevens 2 el 1997: Lars Michaelsen, Bart Voskamp 2 el 1998: Jeroen Blijlevens (2) 2 el 1999: Jeroen Blijlevens, Serhí Uixakov 1 el 2000: Jans Koerts |

### Campionats nacionals

* Campionat de Bèlgica en ruta (1). 1993 (Alain Van den Bossche)
* Campionat dels Països Baixos en ruta (4). 1988 (Peter Pieters), 1992 (Tristan Hoffman), 1995 (Servais Knaven), 1996 (Maarten den Bakker)
* Campionat dels Països Baixos en contrarellotge (2). 1994 (Steven Rooks), 1999 (Bart Voskamp)
* Campionat de Rússia en ruta (3). 1998, 1999, 2000 (Sergei Ivanov)
* Campionat de Suècia en contrarellotge (2). 1997 i 1998 (Michael Andersson)
* Campionat de Suïssa en contrarellotge (1). 1995 (Roland Meier)

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. L'equip TVM serà considerat GSI durant tots el període. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 1995 | 13è | Jelle Nijdam (49è) |
| 1996 | 14è | Bo Hamburger (57è) |
| 1997 | 7è | Laurent Roux (37è) |
| 1998 | 14è | Peter Van Petegem (17è) |
| 1999 | 9è | Peter Van Petegem (20è) |
| 2000 | 14è | Peter Van Petegem (22è) |

## Referències

* ↑ Classificacions UCI 2009 i arxius dels anys 1995 a 2008 Arxivat 2011-08-19 a Wayback Machine. (Web oficial de l'UCI).
# Cal·lixè de Rodes

Cal·lixè de Rodes (en grec antic Καλλίξενος "Kallíxenos", en llatí Callixenus) fou un escriptor grec contemporani de Ptolemeu II Filadelf (284 aC-246 aC) autor de dues obres avui perdudes.
* Una obra que portava per títol περὶ Ἀλεξανδρείας, tenia com a mínim 4 llibres i va ser molt utilitzada per Ateneu de Naucratis.
* Un catàleg d'escultors i pintors ζωγράφων τε καὶ ἀνδριαντοποιῶν ἀναγραφή. Foci diu que Sòpater de Pafos n'havia fet un epítom.

## Referències

* ↑ Callixenus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 580